**Barnas 5 på topp sesongen 2019**:

Barnas fem på topp er en enklere variant av Folldal Turlag sitt vel etablerte ”Ti på topp”, og er ment som et tilbud til barnefamilier. Fem lett tilgjengelige fjelltopper i vårt nærområde er plukket ut. På hver av disse vil dere finne et brunt metallstativ med et lite skilt, og på skiltet vil det være en bokstav. Skiltene står ute fra 10. juni til 10. oktober.

Etter å ha samlet inn alle fem bokstavene, kan disse settes sammen til et ord. Bokstavene og ordet fylles inn på svarkortet. Svarkortet vil bli delt ut i barnehagene og på skolen. I tillegg vil det legges ut svarkort hos enkelte turist- og servicebedrifter i bygda.

De fem toppene som er plukket ut til årets fem på topp er:

**2019**

**Sørhovda**, Dalholen.

Nord 6904449.88 Øst 232009.68

Kjør GAMLE Dalgardsvegen helt opp. Kryss vegen på toppen av bakken og fortsett opp grusvegen (forbi grå hytte nr.180 på høyre side) til du passerer elektrisk felås.

2 alternativ fra samme utgangspunkt:

Alternativ 1 (bratteste, men korteste alternativ. Ca. 40 min. gange med barn): Start til høyre ved felås, følg gammel skogsveg opp til brunsvart hytte. Ta sti videre ovenfor gjerdet til du kommer til ett lite åpent område med skilt merket Søhovda. Stien har brattere stigning herifra og vil svinge til venstre igjen lengre oppe. Følg denne og du vil komme til turkasse like før du når toppen. På toppen finner du bålplass med utsikt mot Snøhetta. Ca 40 min gange med barn.

Alternativ 2: (slakere veg). Flere parkeringsmuligheter fra felås. For korteste veg i dette alternativet; hold grusvegen til høyre helt opp til gammel garasje på venstre side der hvor grusveg slutter. Der starter 2 stier. Velg sti opp til høyre og følg gammel skogsvei videre. Ta 2. kryss til høyre og følg skogsvei opp til åpent område på toppen. Videre en liten sti ut til bålplass på nordvestkanten av toppen.

**Klemmetkollen,** Einunndalen.

Nord 6915838.32 Øst 250041.29

Ta av fra Einunndalsveien mot Gløta. (Kortest å kjøre fra Moskardet) Klemmetkollen er første fjell på høyre hånd. Fint å gå fra Ryhaugsetra. OBS: Bomveg.

**Snaukletten,** Grimsbu.

Nord 6904191.94 Øst 250576.58

Kjør FV. 29 til Grimsbu. Ta opp Gammelsætervegen. Flere alternative ruter: parkere ved bommen, parkere ved veien eller parkere overfor øverste setrene ved Gammelsætra. Bommen er ca. 3 km fra Gammelsætra. OBS: Bomveg.

**Håneskletten,** Kakelldalen.

Nord 6902511.84 Øst 244587.88

Kjør Kakelldalsveien til dere ser Håneskletten på høyre side av veien. Parker enten ved Klettsetran eller Floveien. Følg tråkk mot toppen eller gå dere dere vil. OBS: Bomveg.

**Nedre Paradis**, Grimsdalen.

Nord 6894386.9 Øst 230631.35

Kjør Grimsdalsveien til Tollevshaugen. Gå derifra mot toppen. OBS: Bomveg.

Postene vil være ut fra 10.juni – 10.oktober og kan tas i vilkårlig rekkefølge. Svarkortet returneres til Barnas Turlag Folldal v/ Henny Oddveig Kveen Brustad, Liavegen 304, 2580 Folldal. Alle barn som sender inn svarkortet innen fristen vil motta en liten premie. Tilbudet er gratis. God tur til små og store! ☺